
РЕПУБЛИКА СРБИЈА

КОЛУБАРСКИ УПРАВНИ ОКРУГ

САВЕТ КОЛУБАРСКОГ УПРАВНОГ ОКРУГА

Ваљево, Карађорђева 31

тел: 014/221-655, факс 014/227-466

____________________________________________________________________________________________________________________________
Број:909-03-00003/2013-01

Ваљево, 28.03. 2013. године

На седници одржаној 28. марта 2013. године, Савет Колубарског управног округа, у складу са чланом 7. Уредбе о начину рада Савета управног округа (''Службени гласник РС'' број 15/06) и члана 7. Пословника о раду Савета округа,  донео је следећи

З А К Љ У Ч A К 

1. Савет Колубарског управног округа обраћа се Влади Републике Србије са захтевом да убрза динамику обезбеђења средстава за радове на завршетку бране и акумулације "Стубо-Ровни". 
2.Захтева се од Министарства пољопривреде, шумарства и водопривреде, и других надлежних институција за изградњу Регионалног хидросистема "Стубо -Ровни", да издају потребне дозволе за укључење општине Љиг у пројекат водоснабдевања из хидроакумулације.

О б р а з л о ж е њ е

1.Савет округа, на седици одржаној 28. марта 2013. године, разматрао је Извештај о стању изграђености система "Стубо-Ровни", Регионалног ЈП "Стубо-Ровни". 

Анализирајући Извештај, Савет је констатује да је Влада РС, буџетом за 2013. години планирала 200 милиона динара за пројекте на брани и другим објектима у оквиру система. На основу тога, Савет закључује да је неопходно убрзати динамику обезбеђења средстава за радове, како на брани,  тако и на другим објектима: изградњи цевовода за транспорт воде и резервоара.
Узимајући у обзир старост општинских водовода и потребу за њиховом хитном реконструкцијом у већини наведених општина, проблеме у снабдевању водом, пре свега са несташицама воде претходних година, као и процене да ће се општине суочавати са истим проблемима и наредних година, неопходно је учинити напор како би се вода што пре довела до општина које ће се, поред Града Ваљева снабдевати водом из акумулације: Мионица, Лајковац, Уб, Љиг и Лазаревац.
2. Општина Љиг претходних година је имала знатних проблема са снабдевањем питком водом из градског водовода. Дуги сушни периоди довели су до тога да је знатно смањен капацитет изворишта са којих се водовод снабдева водом. Немајући друго решење, као чињеницу да капацитет бране "Стубо-Ровни" омогућује да се на цевовод прикључи и Љишки водовод, захтевамо да се општини Љиг изда дозвола за укључење у систем.
                                                                                                     Председник Савета 

                                                                                              Колубарског управног округа

                                                                                                  мр Војислав Јовановић
Предлог је прихваћен и задужен је начелник округа да припреми Закључак, и достави га Министарству правде и државне управе, Министарству финансија и привреде, Министарству пољопривреде, шумарства и водопривреде, Министарству регионалног развоја и локалне самоуправе, ЈВП "Србијаводе", МУП, Сектор за ванредне ситуације Београд и ВПЦ "Сава-Дунав", као и да организује састанке са наведеним министрствима и јавним предузећима, у циљу убрзања радова.

